משה שמואל שפירא (באר יעקב)

הרב **משה שמואל שפירא** (י"ט באב תרע"ז, 5 באוגוסט 1917 – א' באייר תשס"ו, 29 באפריל 2006), היה ראש ישיבת באר יעקב, חבר מועצת גדולי התורה של אגודת ישראל ואחר כך של דגל התורה, וחבר נשיאות ועד הישיבות ומפעל הש"ס.

## ביוגרפיה
[ממוזער|עם הרב [יוסף דוב הלוי סולובייצ'יק (ירושלים)|יוסף דוב הלוי סולובייצ'יק]]
ממוזער|הרב משה שמואל שפירא נואם (משמאל)

נולד במינסק שבבלארוס. אביו, רבי אריה שפירא, היה רב בביאליסטוק, בנו של רבי רפאל שפירא מוולוז'ין ונכדו של הנצי"ב. אמו, מינא גולדא, הייתה בתו של הרב חיים נפתלי הרץ היילפרין ראב"ד בביאליסטוק, בנו של רבי רפאל יום טוב ליפמן הלפרין בעל ה"עונג יום טוב". נקרא על שם אחי סבו רבי משה שמואל שפירא מבוברויסק.

בעקבות מלחמת העולם הראשונה נאלצה המשפחה לנדוד מביאליסטוק למינסק, עיר הולדתו. בתום המלחמה שבה המשפחה לביאליסטוק. בביאלסטוק החל ללמוד בישיבה. בתקופה זו למד בחברותא עם בן-עירו הרב אריה לייב מאלין. בשנת 1933 תרצ"ג נסע ללמוד בישיבת אוהל תורה בברנוביץ' אצל הרב אלחנן וסרמן. בשנת 1936 תרצ"ו נסע ללמוד בישיבת מיר שבפולין. לדבריו נהג שם ללמוד במחברות שבהן סיכמו תלמידים את שיעורי רבי ברוך דב ליבוביץ ראש ישיבת קמניץ בעל הברכת שמואל, ומאז החזיק את עצמו כתלמידו. בהגיעו לגיל גיוס נמלט מפולין.

בשנת 1938 תרצ"ח עלה לארץ ישראל ולמד בישיבת לומז'ה בפתח תקווה, שם למד אצל רבי ראובן כץ וכן שמע את שיעוריו של הרב שך. בשנת 1944 תש"ד למד בירושלים אצל בן-דודו הרב יצחק זאב סולובייצ'יק הרב מבריסק.

נשא לאשה את חיה פייגא ציפורה ויינשטיין (נפטרה ב19 בינואר 2020, מוצאי שבת יום ראשון כ"ב בטבת תש"פ), בתו של הרב אהרן ויינשטיין, ראש ישיבת "בית יוסף" נובהרדוק בתל אביב.
לאחר נישואיו התגורר בבני ברק ולמד בכולל חזון איש, ולאחר מכן קיבל את משרתו התורנית הראשונה כר"מ בישיבת קול תורה לצד הרב שלמה זלמן אוירבך. באותה תקופה נסמך להוראה על ידי הרב איסר זלמן מלצר. החזון איש אמר עליו שהוא "נשמה של עולם האצילות".

## [[ישיבת באר יעקב]]

בשנת 1949 תש"ט מונה בברכתו של החזון איש לראש ישיבת באר יעקב, שהוקמה מעט קודם לכן בהמלצת החזון איש בידי הרב שלמה וולבה, המנהל הרוחני, והרב אפרים בורודיאנסקי, ראש הישיבה, שפרש לאחר זמן קצר, ועמד בראשות הישיבה עד יום פטירתו. את שיעוריו הוציא לאור בספריו קונטרס הביאורים (שיעורים כלליים) ושערי שמועות (שיעורים על הדף). עסק גם בההדרת ספרי הראשונים והוציא לאור את "תוספי הרא"ש" ואת חידושי הר"י מיגאש.
בסיפור תולדות חייו מובא שתקופה מסויימת עבר הוא וישיבתו ישיבת באר יעקב עם קרוב למחצית מתלמידיו לשכונת מחנה יהודה ולמדו בבנין ישיבת עץ חיים באותה תקופה עבר הרב משה שמואל שפירא ורעייתו חיה פייגא ציפורה להתגורר בשכונת גבעת שאול בירושלים ברחוב כתב סופר 18 ב"בנין פמיני" ולאחר מכן עברו להתגורר בשכונת הר נוף בירושלים ולאחר תקופה חזרו שוב לגור בבאר יעקב.

## חבר מועצת גדולי התורה
בתיאור תולדותיו מסופר שכבר בשנת 1965 תשכ"ו ביקשו הרב יחזקאל סרנא שיצטרף למועצת גדולי התורה, והוא סירב. מאוחר יותר, כשהגיע הרב סרנא לביתו לבקש זאת, הוא התרצה. לאחר הקמת דגל התורה, בשנת 1988 תשמ"ט, נקרא על ידי הרב שך לכהן כחבר במועצת גדולי התורה של המפלגה.

## פטירתו
הלווייתו יצאה מישיבת באר יעקב ועברה דרך בית הכנסת לדרמן בבני ברק ונקבר בבית הקברות של נציבי ישיבת פוניבז' בבני ברק, סמוך לקברו של הרב שך.

לאחר הופעת הספר "ניחוחה של תורה" שנדפס עוד בחייו, יצאו לאור לאחר פטירתו מספר ספרי זיכרון הכוללים את תולדות חייו, אסופת מאמרים מתלמידיו ושיעוריו, ובהם: "ובא השמש", "לשמש שם אהל", "ישורון" ו"ארזים עלי מים".

את מקומו בראשות הישיבה ממלא בנו הרב דוד יצחק שפירא.

## הנצחתו
באוגוסט 2010 חודש אלול תש"ע הוקמה לזכרו ישיבת שערי שמועות ביישוב בית חלקיה (על שם ספרו "שערי שמועות"). בראשות הישיבה כיהנו בנו הרב נפתלי צבי יהודה שפירא עד פטירתו, ונכדו הרב אריה (בן הרב דוד יצחק) שפירא.

באפריל 2023 חודש אייר תשפ"ג הוקמה לזכרו "ישיבת רבינו משה שמואל" בשכונת רמות 06 בירושלים בראשות הישיבה עומד בנו הרב אהרון שפירא.

כמו כן הוקם רחוב בשם שדרות הרב משה שמואל שפירא בישוב באר יעקב על שמו.

## חיים אישיים
היה נשוי לחיה פייגא ציפורה (לבית ויינשטיין). ולהם שני ילדים:

* הרב דוד יצחק - ממלא מקומו בראשות ישיבת באר יעקב.
* הרב אהרן - ראש "ישיבת רבינו משה שמואל" שהוקמה לזכרו בשכונת רמות.

## דרך לימודו
תלמידיו של הרב שפירא רואים את דרכו כמקבילה לזרמי הלימוד הבולטים האחרים בעולם הישיבות במחצית השנייה של המאה ה-20, דהיינו שיטותיהם של הרב נחום פרצוביץ, שהיה ראש ישיבת מיר, והרב שמואל רוזובסקי, שהיה ראש ישיבת פוניבז'.

דרכו של הרב שפירא מבוססת בעיקר על דרכו של רבו המובהק ובן דודו, הרב יצחק זאב הלוי סולובייצ'יק. הרב יצחק זאב שכלל את "השיטה הבריסקאית" שייסד אביו, הרב חיים סולובייצ'יק ומקובלת ברוב הישיבות הליטאיות. לפי שיטה זו תפקיד הלומד הוא רק להגדיר "מה כתוב", מה הגדרת העניין ותחומיו, ולא להתעסק בנימוקים ובטעמים.

אמנם בעוד הרב יצחק זאב עסק בעיקר בסוגיות השייכות לסדר קדשים, העוסק בענייני קרבנות ובית המקדש, מושגים שמעצם טבעם רחוקים מן ההבנה השכלית, הרי שהרב שפירא עסק בעיקר במסכתות שבהן עוסק בית המדרש הישיבתי הקלאסי, שהן בעיקר בסדרי "נשים" ו"נזיקין".

## השקפה

הרב שפירא דרש שלא להתדיין בבג"ץ על גיוס בני הישיבות, מתוך חשש שהשופטים "מבקשים לעקור הכל".

בסוף שנת 2000, ערב ההצבעה במליאת הכנסת על חוק הוראת שעה, שיאפשר את המשך הסדר דחיית גיוס בני הישיבות, נשא דברים במעמד הכנסת ספר תורה שהתקיים בישיבת באר יעקב:

על רקע זה נתגלעו חילוקי דעות בינו לבין הרב אהרן יהודה לייב שטינמן סביב נושא אימוץ מסקנות ועדת טל, שהתנו את חוקיות המשך הסדר תורתו אומנותו בהוכחת התרחבות אחוזי הגיוס לשירות במשמר האזרחי. קודם לכן שלח לו מכתב בו ביקש ממנו שלא להיכנע לדרישות הבג"ץ ולסרב לכל הצעת פשרה, ובין השאר כתב: "ומהנסיון הוא שהדרך היחידה פה בארה"ק הוא לעמוד בתוקף מוחלט על כך כי אין לגעת בישיבות הק' ובהיכלי התורה, ורק על ידי עמידה תקיפה ישמר המצב הקיים". ביולי 2002, ערב ההצבעה בכנסת על חוק טל ובעקבות חילוקי הדעות הללו, פרש מחברותו במועצת גדולי התורה של תנועת דגל התורה. במכתב ההתפטרות ששלח למזכיר מועצת גדולי התורה כתב: 

[ממוזער|עם [הרב שטינמן ובנו הרב דוד יצחק בביתו בבאר יעקב, ה'תשס"ג.]]

## ניגונים

הרב שפירא נהג לשיר עם תלמידיו באירועים מיוחדים. שיריו היו ממסורת משפחתו מוולוז'ין, מישיבות ליטא, מהרב ברוך בר ליבוביץ ולחנים אישיים. הרב שפירא ניחן בחוש מוזיקלי, והוא נהג לספר שכשהיה אצל הרב מבריסק, כיבדו הרב לשיר והוא אמר שאינו יודע לשיר. לאחר מכן שמעו הרב מבריסק שמפזם דרך לימודו ואמר לו בסרקזם שבאמת אינו יודע לשיר.

## ספריו
***[[קונטרס הביאורים]]** - שיעורי עיון פלפול והלכה על סדר הש"ס.
***שערי שמועות** - הערות וכתבים על הש"ס.
***זהב משבא א** - מאמרים ופירושים על התורה, בהלכה ובאגדה.
***זהב משבא ב** - מאמרי מוסר והשקפה.
***תוספי הרא"ש** - מהדורה מוערת.
***חידושי [[יוסף אבן מיגאש|הר"י מיגאש]]** - מהדורה מוערת.
***השמש לאור עולם** - אגרותיו ומכתביו, הוצאת מכון בא"ר שמ"ש, התשע''ח

## תלמידיו המפורסמים

[ממוזער|הרב [מרדכי מן עם הרב שך והרב משה שמואל שפירא]]

## לקריאה נוספת
*הוצאת בית דוד – **ניחוחה של תורה** ー עובדות והנהגות מגדולי ישראל מאוצרו ומשנתו ואמרותיו של רבינו משה שמואל שפירא (ניו יורק, תשס"ג 2002).
*אברהם אליעזר סופר – **אב וראש הישיבות** ー תולדות חייו, הליכותיו, והנהגותיו של הרב משה שמואל שפירא, בליווי תמונות נדירות (ירושלים, תשס"ח 2008).

## קישורים חיצוניים
* **[http://www.hebrewbooks.org/pdfpager.aspx?req=48215&pgnum=1|לשמש לשמש שם אהל]** ー ב' חלקים, ספר הזיכרון לזכרו של רבינו משה שמואל, בהוצאת קול מהיכל, הכולל אסופת מאמרים לזכרו
* **[[ישורון (מאסף תורני)|ישורון]]** ー כרך יח, עמוד רנג, פרקי חיים של הרב משה שמואל שפירא
*אב וראש הישיבותーאור פני משה, אברהם אליעזר סופר ני"ו
* הגרמ"ש שפירא ー גלריית זיכרון באתר "טוג"
* https://forum.otzar.org/viewtopic.php?f=19&t=33287 https://forum.otzar.org/viewtopic.php?f=7&t=17222&p=432873, אשכולות העוסקים בו ובכתביו בפורום אוצר החכמה, בליווי תמונות
* 
* 

## הערות שוליים

קטגוריה:אנשי העלייה החמישית
קטגוריה:חברי מועצת גדולי התורה של אגודת ישראל
קטגוריה:חברי מועצת גדולי התורה של דגל התורה
קטגוריה:חברי נשיאות ועד הישיבות
קטגוריה:ראשי ישיבה ליטאים בישראל
קטגוריה:בוגרי ישיבת לומז'ה-פתח תקווה
קטגוריה:בוגרי ישיבת מיר (בלארוס)
קטגוריה:בוגרי ישיבת אוהל תורה-ברנוביץ'
קטגוריה:יהודים ליטאים
קטגוריה:רבנים ליטאים ישראלים
קטגוריה:תלמידי רבי יצחק זאב סולובייצ'יק
קטגוריה:משפחת חיים מוולוז'ין
קטגוריה:משפחת אריה לייב שפירא
קטגוריה:משפחת רפאל יו"ט ליפמן היילפרין
קטגוריה:משפחת ברלין
קטגוריה:רבני ישיבת קול תורה
קטגוריה:מהדירי ספרות תורנית
קטגוריה:אישים הקבורים בבית הקברות פוניבז'
קטגוריה:אישים שעל שמם ישיבות בישראל
קטגוריה:חברי נשיאות מפעל הש"ס
קטגוריה:באר יעקב: רבנים
קטגוריה:ביאליסטוק: אישים
קטגוריה:ישראלים שנולדו ב-1917
קטגוריה:ישראלים שנפטרו ב-2006